stanford-oval/wikipedia huggingface dataset:
אל על
ארגון ופעילות > חברות בנות

בבעלות מלאה או חלקית של אל על נמצאות מספר חברות בנות בתחומי התעופה, התיירות וההסעדה:
סאן דור נתיבי אוויר בין-לאומיים בע"מ (ישראל) – ארגון ושיווק טיסות וחבילות נופש בטיסות שכר וטיסות סדירות.
תמ"מ-תעשיית מזון מטוסים בע"מ (ישראל) – ייצור ואספקה של ארוחות מוכנות כשרות למטוסים, אירועים וקייטרינג.
כתית (ישראל) – הפעלת מסעדה ומזנונים בבסיס האם של אל על בנמל התעופה בן-גוריון (בשליטה מלאה).
סופרסטאר הולידייס לימיטד (אנגליה) – שיווק חבילות תיור ומכירת כרטיסי טיסה על קווי אל על.
בורנשטיין קייטררס בע"מ (ארצות הברית) – ייצור ואספקה של ארוחות מוכנות לחברות תעופה ולמוסדות אחרים. פועלת בנמל התעופה ע"ש קנדי בניו יורק.
ארגון ופעילות > UP

UP היה מותג הטיסות הלואו קוסט של אל על שהתחיל לפעול ב-30 במרץ 2014. הטיסות הופעלו לחמישה יעדים באירופה: ברלין, פראג, לרנקה, בודפשט וקייב ובוצעו במטוסי בואינג 737–800 שהוסבו לטיסות UP ונצבעו מחדש בצבעי המותג: גוף המטוס נצבע בתכלת שבו שולבו עננים לבנים, וזנב המטוס המשיך לשאת את דגל ישראל, תוך השמטת הפס הכחול התחתון.
בשנת 2017 זכה המותג UP במקום החמישי בתואר "חברת הלואו קוסט הטובה במזרח התיכון מתוך שמונה חברות הלואו קוסט הפועלות במזרח התיכון.".
ב-3 בינואר 2018 הודיעה חברת אל על על כוונתה לבטל את המותג "UP". ב-14 באוקטובר 2018 בוטל המותג UP וכל הטיסות חזרו לפעול תחת אל על.
ארגון ופעילות > פעילות המטען

הובלת המטענים מתבצעת בבטן מטוסי הנוסעים של אל על, וכן במטוס מטען ייעודי מדגם בואינג 747-400F VQ-BWT של LONGTAIL AVIATION המבצע טיסות אל ניו יורק ולייז'. החברה מטפלת בכל סוגי המטענים כולל מטענים חריגים וכבדים, חומרים מסוכנים, יצוא חקלאי, פרמצבטיקה, רכיבי אלקטרוניקה ומטענים יקרי ערך.
החברה חנכה את פעילות הובלת המטענים ב-26 בינואר 1950 למספר יעדים באירופה, עם מטוס הקומנדו.
ארגון ופעילות > מועדון המתמיד

בדומה למקובל בשוק התעופה העולמי, מפעילה אל על את מועדון הנוסע המתמיד הקרוי מועדון "מתמיד", מאז שנת 1984. החל מ-1 ביולי 2004 מועדון מתמיד הוא מועדון הנוסע המתמיד היחיד שמפעילה החברה, ומחולק לחמש דרגות חברות – רגיל ("מתמיד"), כסף, זהב, פלטינה וטופ-פלטינה.
בעבר הופעלו ארבעה מועדוני לקוחות נפרדים: "מתמיד" החשוב והיוקרתי, "נאמן", "קונים טסים" ו"ראש בעננים". בכל אחד מארבעת המועדונים נהגו כללים שונים באשר לחברות בו, היקף ומשך צבירת נקודות ואופן ניצולן. כאמור, ביולי 2004 אוחדו כל ארבעת המועדונים והותאמו חוקיו העיקריים של המועדון בהתאם למקובל בעולם התעופה המסחרית.
עקרון היסוד של מועדון מתמיד דומה לאלה של מועדונים דומים ברחבי העולם. תמורת טיסות שמקיים חבר המועדון בחברת אל על, נצברת לזכותו כמות מסוימת של נקודות אותן יוכל לממש בבוא העת לשם הנפקת כרטיסי טיסה בחינם, רכישת כרטיסי טיסה מוזלים או שדרוג למחלקת שירות גבוהה יותר בעת הטיסה. אל על חילקה את מפת יעדיה לשש רצועות בהתאם למרחק הטיסה מתל אביב, כשבכל רצועה נמצאים מספר יעדים שעליהם חלים כללי צבירה ומימוש נקודות זהים. זאת בניגוד לרוב חברות התעופה בעולם, המחשבות את צבירת ההטבות ומימושן בהתאם למרחק האמיתי (במיל) שטס חבר המועדון (או לפי מפתח כפולות קבוע בהתאם למחלקת השירות, עלות כרטיס הטיסה וכדומה).
למרות שנים של ניסיונות, אל על לא מצליחה להתקבל כחברה באף אחת מבריתות התעופה הגדולות.
בדצמבר 2016 הוגשה בקשה לתובענה ייצוגית כנגד החברה בשל העובדה שבאתר בשפה העברית עלות ההצטרפות למועדון היא 25 דולר אמריקני בעוד ההצטרפות למועדון באתר באנגלית היא חינם.
ארגון ופעילות > דיילי אל על

כשהוקמה אל על, על מנת להביא את חיים ויצמן משווייץ שישמש כנשיא מדינת ישראל, החברה הייתה צריכה לעמוד בתקן שדרש שבכל מטוס אזרחי חייבים להיות דיילים. לכך גויסו למשימה הרברט קוולר, מלצר ממלון "ארמון" בתל אביב, ומרים גולד, חיילת ששירתה כפקידה בחיל האוויר.
בשנותיה הראשונות של החברה הדיילים נקראו "סדרני טיסה", ובשם המקצוע "דייל" החלו להשתמש בשנות החמישים. הדיילים נבחרו באקראי וצוידו במדים מאולתרים. מאוחר יותר, התארגנו חטיבות ההדרכה הממשלתיות וגופי התחבורה, ופתחו מסלול הכשרה מקצועי לדיילות ודיילים. דרישות הקבלה הבסיסיות היו על פי גיל, נשים עד 27 שנים וגברים עד 31, הופעה חיצונית נאה, ידע כללי גבוה ושליטה טובה בעברית ובאנגלית.
ב-1958 נערכה בארצות הברית תחרות יופי בין-לאומית לדיילות ובמקום הראשון זכתה איילה הראל, דיילת אל על. עיתונים כמו העולם הזה נהגו לסקר בקביעות את דיילות אל על.
ביקורת

בשנת 2016 דורגה אל על במקום הראשון בעולם באיחורים בזמני הנחיתות. באוגוסט 2019 אל על דורגה במקום 39 במדד נחיתות בזמן, מתוך 42 חברות תעופה שנבדקו.
ביטחון > אבטחת טיסות

פרק זה טעון שכתוב. אנא תרמו לוויקיפדיה . ייתכן שתמצאו פירוט בדף השיחה. הסיבה היא קביעות רבות ללא מקורות. ראו גם דף שיחה.
בשל היותה חברה ישראלית וה"חברה הלאומית של ישראל", נתונה אל על לאיומים רבים באוויר ובקרקע. החל משנות ה-60 של המאה ה-20, ראו ארגונים פלסטיניים במטוסיה מטרה נוחה לפגיעה בישראל ובאזרחיה. בשל כך, נושא האבטחה בחברת אלעל זוכה להקפדה יתרה, ומונחה על ידי שירות הביטחון הכללי האחראי על ביטחון התעופה היוצאת מישראל והנכנסת אליה.
הנחיות אלו, נועדו למנוע מקרים של פגיעה בביטחון הטיסה על ידי פיגועי מיקוח כמו חטיפה, חבלה בטיסה על ידי מטען נפץ המסווה ככבודה ותרחישים נוספים אחרים. כחלק מהמענה לתרחישים אלו, נוכחים בזמן הטיסה אנשי ביטחון חמושים בלבוש אזרחי, הנקראים "מטוסאים", האחראים על הביטחון במטוס.
מאבטחי המטוסים באלעל הינם בוגרי יחידות מובחרות בצה"ל, ואלו עוברים הכשרה מקיפה ע"י שירות הביטחון הכללי, משטרת ישראל, כבאות והצלה ומגן דוד אדום.
בכל מטוסי החברה, תא המטען מחוזק בפלדה, והגישה אל תא הטייס היא דרך דלת כפולה שבה הדלת הראשונה נפתחת על ידי קוד סודי, ודלת שנייה שנפתחת לאחר סגירת הראשונה וקבלת אישור כניסה מהטייס, כך שבפתיחת הדלת מתקבל אזור סטרילי לחלוטין.[דרוש מקור]
בכל מטוס אל על ישנה מצלמה המכוונת אל החלל שמוביל לתא הטייס ומשדרת לטייסים את המתרחש בחוץ. כניסת אזרחים לתא הטייס ניתנת במקרים מיוחדים לאזרחים ישראלים בלבד לאחר הצגת אישור לכך, אלא אם מדובר במקרה יוצא דופן.
בטיסות היוצאות של אל על מנמלי תעופה ברחבי העולם, עוברים הנוסעים תשאול ובידוק ביטחוני חוזר, בנוסף לבידוק הביטחוני המבוצע בשדה לכל נוסעי חברות התעופה האחרות. העלות השנתית של אבטחת אל על מחוץ לישראל היא מעל 500 מיליון שקלים בשנה, ומדינת ישראל נושאת בעלות זו.
ב-2012 הוכרזה אל על כמונופול במתן שירותי אבטחת תעופה.
הידברות (ארגון)

| --- | --- |

 תחום:  הסברה יהודית
 מדינה:  ישראל ישראל
 משרד ראשי:  אריה שנקר 20, פתח תקווה דובר שלום 9, ירושלים
 מטה הארגון:  פתח תקווה 
 סניפים:  פתח תקווה, ירושלים, לוס אנג'לס, פריז, ברזיל
 מקום פעילות:  ישראל, ארצות הברית, צרפת, ברזיל ועוד
 מייסדים:  דוד תופיק
 יושב ראש:  הרב זמיר כהן
 מנכ"ל:  דוד תופיק
 אנשי מפתח:  ניר גרמי (סמנכ"ל) יוסף עזרא (משנה למנכ"ל) ישראל כהן (מנהל הערוץ) אייזיק פריד (יו"ר ההנהלה) דודו כהן (מנהל האתר)
 עובדים:  636 (בשנת 2022)
 תקופת הפעילות:  2002–הווה (כ־23 שנים)
 האתר הרשמי
 
הידברות - ארגון לקירוב לבבות היא עמותה ישראלית שהוקמה בשנת 2002 ומטרתה, על פי פרסומיה, "לעסוק בהסברה יהודית ובקירוב, ומתוך כך, לספק גם עולמות עשירים בתוכן יהודי מחזק ומעניין". יו"ר הארגון הוא הרב זמיר כהן. העמותה מפעילה את ערוץ הידברות בטלוויזיה הרב-ערוצית בישראל ואתר אינטרנט ב-6 שפות.
ערוץ הטלוויזיה

פרק זה טעון עדכון. אנא תרמו לוויקיפדיה . ייתכן שתמצאו פירוט בדף השיחה.
פעילותו העיקרית של הארגון בישראל היא הפעלת ערוץ 97 בטלוויזיה הרב-ערוצית בישראל. הערוץ הוקם ב-19 בספטמבר 2007, משנת 2020 את הערוץ מנהל ישראל כהן. משודרות בו הרצאות וסדנאות, תוכניות לילדים, אירוח, מוזיקה וכתבות. הערוץ משדר 24 שעות ביממה, למעט שבתות וחגים. שידורי הערוץ מועברים גם באתר האינטרנט של הארגון. בערוץ מרצים הרב זמיר כהן, הרב יצחק פנגר, הרב שניר גואטה, הרב יגאל כהן, הרב יצחק בצרי, הרב דוד לאו, הרב שלום ארוש, הרב מיכאל לסרי, הרב שמחה כהן, הרב אהרן לוי, הרב ראובן זכאים, הרב יוסף בן פורת ועוד.
| --- | --- |

 פרטי הערוץ
 מדינה:  ישראל ישראל, ברזיל ברזיל
 קטגוריה:  כללי, יהדות
 סוג:  ערוץ טלוויזיה חינמי
 תאריך השקה:  19 בספטמבר 2007
 בעלות:  הידברות - ארגון לקירוב לבבות (ע"ר)
 שפה:  עברית, אנגלית
 משרד ראשי:  אריה שנקר 20, פתח תקווה
 אזור קליטה:  ישראל ישראל, ברזיל ברזיל
 פורמט תמונה:  (SDTV (576i (HDTV (1080i
 זמינות
 חבילה:  HOT • ‏yes • סלקום tv • פרטנר tv • ‏+STING • ‏ NEXT TV • ‏ צופיה • ‏ אתר הידברות • יוטיוב •  פייסבוק •  המסך המפוצל הישראלי (בעבר) • smart tv (בעבר) • ‏ IZEE TV (בעבר) • ‏ IsraTV (בעבר)
 HOT:  אפיק 97
 yes:  אפיק 97
 סלקום TV:  אפיק 97
 פרטנר tv:  אפיק 97
 
 hidabroot.org
ערוץ הטלוויזיה > תוכניות בולטות

לצאת מאזור הנוחות (2 עונות) - תוכנית אירוח בהגשת הרב יצחק פנגר המארח לצידו מוזיקאים
במטבח של עדן - תוכנית בישול בהגשת עדן הראל
בית הדין המצולם - סדרה הממחיזה מקרים שנידונו בבית דין רבני. בכיכובם של מוריס כהן ואלון חמאווי
פתוח (2 עונות) - תוכנית ראיונות דוקו רגשית-נשית, בהגשת אפרת ברזל. העוסקת בהתמודדויות אישיות של נשים מהמגזר החרדי והדתי בישראל.
בסלון של עמירן (4 עונות) - תוכנית אירוח בהגשת עמירן דביר המארח אמנים
עכשיו קרוב - תוכנית העוסקת במפגש בין א.נשים בחברה הישראלית ובעלי מכנה משותף
מושג השכל (5 עונות) - תוכנית מושגים בהגשת דורון ביטון והרב חיים זאיד
ממיר צופיה

בשנת 2016 (ה'תשע"ו) השיק הארגון את צופיה, ממיר דרכו ניתן לצפות רק בתכני טלוויזיה של הארגון או שהותאמו ונערכו על ידי הארגון. המערכת פועלת דרך מסך או דרך ממיר ייעודיים. לפי הכרזת הארגון, המערכת אינה מיועדת לחרדים. לדברי הרב זמיר כהן, הממיר קיבל את תמיכתם של הרב עובדיה יוסף, הרב שלום כהן והרב אהרן יהודה ליב שטינמן, אך מאידך נתקל בהתנגדות של הרב אמנון יצחק והרב בן-ציון מוצפי.
מחלקות הארגון

אמ"א ("אמא מצילה אותי") - איתור נשים יהודיות השוקלות לבצע הפלה בניסיון לשכנע אותן לחזור בהן בעזרת הפעלת מנופי לחץ ושכנוע שונים.
הקמפוס היהודי - אתר סדנאות דיגיטליות בתשלום, המועברות על ידי דמויות שונות
שבע ברכות - אתר היכרויות חינמי, המפעיל בקרה על ההודעות המועברות דרכו כדי למנוע הטרדות והתחזויות. על פי נתוני האתר 3,250 זוגות נישאו לאחר שהכירו דרכו, ורשומים בו כ-45,000 מחפשי זיווג במגזר הדתי. על פי האתר הוא אינו מיועד ל"חרדים בני תורה".
נפשי בשאלתי - ייעוץ נפשי
עלון "עונג שבת" - עלון מודפס המופץ בלמעלה מ-200,000 עותקים מדי שבוע.
וקשרתם - עמדות הנחת תפילין המפוזרות בכל רחבי הארץ
דיגיטל

הארגון מפעיל אתר אינטרנט ושידור חי בדיגיטל וכן מספר פרופילים ברשתות החברתיות בהם מספר ערוצי יוטיוב בכמה שפות (עם כ-303 אלף מנויים), מספר דפי פייסבוק בכמה שפות (עם כ-305 אלף עוקבים), עמוד אינסטגרם (עם כ-67 אלף עוקבים), עמוד טיק טוק (עם כ-77 אלף עוקבים), מאות קבוצות וואטסאפ ומספר אפליקציות מובייל (עם כ-150 אלף הורדות ב-Google Play).
מימון

עיקר מימונו של הארגון מגיע מתרומות מישראל. בשנת 2023 סך ההכנסות של הארגון היה כ-119 מיליוני ש"ח, מתוכם כ-900,000 ש"ח מימון ממשלתי.
הערות שוליים

↑  אודות אתר הידברות באתר הידברות
↑  מידע על המערכת באתר הארגון
↑  ישי כהן, ‏הרב מוצפי: "פרצה חמורה בצניעות; הורס את שלום הבית", באתר כיכר השבת, 18 ביוני 2017 ; הרב זמיר כהן מגיב: "מחרחרי ריב מקלקלים", באתר כיכר השבת
↑  פעילות אמ"א באתר הידברות
↑  ליאור אילתי, נועה טל ואדיר ינקו, איומים, תמונות זוועה, הבטחות לכסף: כך מנסה "הידברות" למנוע מצעירות לעבור הפלה, באתר ynet, 21 בנובמבר 2017
↑  כך על פי הכתוב בשער העלון.
↑  הידברות - ארגון לקירוב לבבות (ע"ר) | גיידסטאר - אתר התאגידים של ישראל | משרד המשפטים, באתר www.guidestar.org.il
| --- | --- |
בקרת זהויות :  NLI: 987007298607405171
SMIC

| --- | --- |

 נתונים כלליים
 בורסה:  הבורסה לניירות ערך בניו יורק (17 במרץ 2004–SMI)  הבורסה לניירות ערך בהונג קונג (18 במרץ 2004–0981)  הבורסה לניירות ערך בשאנגחאי (16 ביולי 2020–688981) 
 מייסדים:  Zhang Rujing 
 תקופת הפעילות:  2000–הווה (כ־25 שנים) 
 חברות בנות:  Semiconductor Manufacturing International (Italy) 
 מיקום המטה:  שאנגחאי 
 ענפי תעשייה:  manufacture of electronic components 
  
 www.smics.com
 
SMIC (ראשי תיבות של: Semiconductor Manufacturing International Corporation) היא יצרנית שבבים בבעלות ממשלת סין. היא יצרנית השבבים הגדולה בסין, ומאפשרת לסין עצמאות אסטרטגית על ידי הפחתה משמעותית של התלות בת עשרות השנים בייצרני שבבים זרים.
מטה SMIC נמצא בשנחאי ומאוגד באיי קיימן. יש לה אתרי ייצור וריקוע פרוסות (wafer fabrication) לייצור שבבים ברחבי סין, משרדים בארצות הברית, איטליה, יפן וטייוואן, ונציגות בהונג קונג. SMIC מספקת שירותי ייצור מעגלים משולבים (IC) בטכנולוגיה מ-350 ננומטר עד 7 ננומטר.
ספקית ציוד התקשורת האזרחית והצבאית בבעלות המדינה, Datang Telecom Group, כמו גם קרן ההשקעות של China Integrated Circuit Industry Investment Fund הם בעלי המניות העיקריים של SMIC. לקוחות בולטים כוללים את וואווי, קוואלקום, ברודקום, וטקסס אינסטרומנטס. SMIC התרחבה בתחילת שנות ה-2020 על ידי בניית ארבעה מפעלי ענק לייצור שבבים בטכנולוגיית 28nm ברחבי סין כתוצאה ממיזם משותף עם קרן מוליכים למחצה המדינה של סין.
היסטוריה

SMIC נוסדה ב-3 באפריל 2000, עם מרכז בשנחאי. היא התאגדה באיי קיימן כחברה בערבון מוגבל. היא בנתה במהירות מפעל בבעלות מלאה בשנחאי, רכשה מפעל של מוטורולה בטיאנג'ין, ולאחר מכן החלה לבנות מפעל בבייג'ינג.
בספטמבר 2003 קרן הון הסיכון הישראלית ורטקס ישראל השקיעה 5 מיליון דולר ב-SMIC, כחלק מסבב גיוס של 630 מיליון דולר שביצעה החברה, לקראת הנפקתה. במרץ 2004 ביצעה החברה הנפקה ראשונה לציבור של מניות בבורסות ניו יורק והונג קונג וגייסה 1.8 מיליארד דולר. אולם מחיר המנייה צנח ב-12% ביום המסחר הראשון. בשנים שלאחר ההנפקה ביססה החברה את מעמדה כיצרנית השבבים הרביעית בגודלה בעולם, אך רק בשנת 2010 עברה לראשונה לרווח לאחר שנים של השקעות עתק בבניית מפעלים.
ביוני 2015 חתמה החברה על הסכם חברת קוואלקום לפיתוח טכנולוגיית ייצור שבבים בגודל 14 ננומטר.
ב-24 במאי 2019, SMIC הודיעה שהיא תמחק מרצונה מהמסחר בבורסה לניירות ערך בניו יורק, תוך ציון נפחי סחר נמוכים, זאת לאחר שהייתה רשומה בה במשך 15 שנים. יחד עם מחזורי מסחר נמוכים בארצות הברית, החברה ציינה גם את העלות האדמיניסטרטיבית הגבוהה של תחזוקת הרישום בבורסה.
במאי 2020, בהתאמה עם תוכנית Made in China 2025 של סין, קרן ההשקעות של China Integrated Circuit Industry ו-Shanghai Integrated Circuit Industry Investment Fund השקיעו יחד 2 מיליארד דולר, וצברו, בהתאמה, 23.08% ו-11.54% בעלות על SMIC. ביולי 2020 הנפיקה SMIC 1,685,620,000 מניות ב-27.46 יואן למניה ב-STAR Market של הבורסה לניירות ערך בשנחאי, וגייסה 46.28 מיליארד יואן (6.62 מיליארד דולר).
באוגוסט 2022 הודיעה כי תשקיע 7.5 מיליארד דולר בהקמת מפעל חדש בעיר טיאנג'ין.
בשנת 2024 בפריצת דרך משמעותית שהדהימה את העולם, הצליחה לפתח טכנולוגיית ייצור שבבים בגודל 5 ננומטר באמצעות ציוד ליתוגרפיה באולטרה-סגול עמוק (DUV), זאת למרות המגבלות שהטילה ארצות הברית, המונעות ממנה גישה לכלי ליתוגרפיה. זאת שנה בלבד לאחר שהצליחה לייצר לראשונה שבבים בגודל 7 ננומטר.
היסטוריה > ליטיגציה מול TSMC

החברה הייתה יעד לתביעה שהגישה TSMC, המאשימה את SMIC בהפרת קניין רוחני של TSMC. סבב ההתדיינות הראשון הסתיים ב-2005 עם פשרה של 175 מיליון דולר. סיבוב שני נפתח ב-2006. שלב האחריות של התביעה החל ב-9 בספטמבר 2009 באוקלנד, קליפורניה, וחבר המושבעים מצא ש-SMIC אשם ב-61 מתוך 65 תביעות.
היסטוריה > סנקציות של ארצות הברית

בספטמבר 2020, משרד המסחר של ארצות הברית הכריז על SMIC כמשתמש קצה צבאי ודרש מחברות טכנולוגיה אמריקאיות המתקשרות עמה לקבל רישיון. הפעולה גררה נזיפה מצד דובר משרד החוץ של סין, ז'או ליג'יאן.
ב-4 באוקטובר 2020, SMIC הצהירה כי לשכת התעשייה והביטחון האמריקאית הודיעה לחלק מהספקים של SMIC כי על פי תקנות בקרת הייצוא בארצות הברית, עליהם להגיש בקשה לרישיון יצוא מראש לפני אספקת ציוד, אביזרים ומוצרים מקוריים ל-SMIC. בדצמבר 2020, משרד ההגנה של ארצות הברית כינה את SMIC כחברה "בבעלות או בשליטת" של צבא השחרור העממי ובכך אסר על כל חברה או אדם אמריקאי להשקיע בה.
בדצמבר 2020, משרד המסחר של ארצות הברית הוסיף את SMIC לרשימת הישויות של הלשכה לתעשייה וביטחון. הצעד נתפש כניסיון האחרון של הנשיא דונלד טראמפ לבסס את המורשת הקשוחה שלו נגד סין. עם זאת הנשיא ג'ו ביידן דגל גם בהמשך מדיניות זו.
שיתוף פעולה עם חברות מישראל

החל משנת 2003 הייתה SMIC פעילה בישראל והציעה את שירותי הייצור שלה לחברות סטארט-אפ ישראליות, ריצ'רד צ'אנג, נשיא ומנכ"ל החברה ונציגים מצוות ההנדסה שלו הגיעו לישראל למטרת היכרות עם תעשיית השבבים בישראל.
ביולי 2005 חברת סייפן סמיקונדקטורס הישראלית חתמה על הסכם עם SMIC לרישיון שימוש לטכנולוגיית זיכרון בלתי נדיף שפיתחה. ההסכם הניב לה הכנסות הנאמדות בעשרות מיליוני דולרים בשנה. בנובמבר 2006 הכריזו סייפן ו-SMIC על הרחבת שיתוף הפעולה ביניהן, לפיתוח שבב מתקדם בעל זיכרון של 8 ג'יגה ביט. שבב המתבסס על טכנולוגיית הפלאש של סייפן מסוג Quad NROM, אשר מאפשרת אחסון של 4 ביטים בכל תא זיכרון. סייפן פיתחה עבור SMIC את השבב תמורת תשלומי עמלות ותמלוגים. ביולי 2007 מכרה סייפן ל-SMIC קניין רוחני בתחום הזיכרונות הבלתי נדיפים.
בנובמבר 2006 חתמה חברת אפלייד מטיריאלס ישראל עם SMIC על עסקת ענק בהיקף של חצי מיליארד שקל. זו הייתה העסקה הגדולה ביותר בתולדותיה עד אז.
Disney Infinity

| --- | --- |

 כללי
 תאריך הוצאה:  15 בינואר 2013
 סוגה:  משחק וידאו 
 פיתוח:  TT משחקים
 הוצאה לאור:  Disney Interactive Studios 
 ארץ מקור:  ארצות הברית 
 שפות:  אנגלית, ספרדית, גרמנית, צרפתית, פורטוגזית ברזילאית 
 הפצה:  אולפני דיסני אינטראקטיב (אנ')
 דרישות תוכנה
 מצבי משחק:  משחק מחשב מרובה משתתפים 
 פלטפורמות:  Wii, Microsoft Windows, iOS, פלייסטיישן 3, Xbox 360, Wii U 
 המשחק הבא:  Disney Infinity 2.0: Marvel Super Heroes 
 
 infinity.disney.com
 
Disney Infinity (בתרגום חופשי לעברית: "דיסני אינסוף") הוא משחק פעולה-הרפתקאות משנת 2013 שהוצא לאור על ידי אולפני דיסני אינטראקטיב (אנ'). הוא שוחרר באופן רשמי ב-15 בינואר 2013.
המשחק משתמש בפסלונים שסונכרנו עם המשחק, ובכך פותחים דמויות מסרטי חברת וולט דיסני ופיקסאר המקיימות אינטראקציה ויוצאות להרפתקאות במשחק. המשחק שוחרר ל-Xbox 360, פלייסטיישן 3 ו-Wii U באוגוסט 2013. גרסת המשחק למחשבים שוחררה ב-14 בנובמבר 2013. תקציב המשחק הוערך בכמעט 100 מיליון דולר. משחק ההמשך, Disney Infinity 2.0 (אנ'), שוחרר ב-23 בספטמבר 2014. המהדורה השלישית, Disney Infinity 3.0 (אנ'), שוחררה ב-30 באוגוסט 2015 ונתמכה גם ב-Apple TV. משחק זה שוחרר מאוחר יותר גם ל-Microsoft Windows.
הערות שוליים

↑  Ben Fritz, Disney Tries Anew to Raise Its Score on Digital Games, The Wall Street Journal, ‏16 באוגוסט 2013
| --- | --- |
בקרת זהויות :  BnF: cb16722145b (data)
ראיין גרסיה

| --- | --- |
גרסיה, ינואר 2021
גרסיה, ינואר 2021
 לידה:  8 באוגוסט 1998 (בן 26) ארצות הברית לוס אלמיטוס, קליפורניה, ארצות הברית
 מידע כללי
 שם מלא:  כינוי: "הפלאש" (The Flash),‏ KingRy
 מדינה:  ארצות הברית ארצות הברית
 משקל:  קל נמוך   קל   מעורב קל
 גובה:  1.78 מטר
 ספורט
 ענף ספורט:  איגרוף
 תנוחה:  עמידת אורתודוקס (אנ')
 תקופת הפעילות:  מ-2016
 הישגים
 שיאים אישיים:  סך קרבות: 24   זכיות: 23 (בנוקאאוט: 19)   הפסדים: 1
 דירוג שיא:  אלוף העולם במשקל קל
ראיין גרסיה (באנגלית: Ryan Garcia; נולד ב-8 באוגוסט 1998) הוא מתאגרף אמריקאי. בשנת 2021 החזיק באופן זמני בתואר אלוף העולם במשקל קל מטעם ה-WBC. נכון למאי 2023, גרסיה מדורג כמתאגרף הפעיל הרביעי הטוב ביותר בעולם בקטגוריית המשקל הקל על ידי מגזין "הזירה", השביעי הטוב ביותר על ידי אתר BoxRec (אנ'), השמיני הטוב ביותר על ידי מועצת דירוג האגרוף הטרנס-לאומית (TBRB), והשישי הטוב ביותר במשקל מעורב קל על ידי רשת ESPN.
קריירה חובבנית

גרסיה החל לעסוק באגרוף בגיל 7. בשנים שלקראת אולימפיאדת ריו דה ז'ניירו ב-2016 הוא סיפר כי הוא חולם להשתתף בה מטעם ארצות הברית. הוא היה לאלוף המדינה למתאגרפים חובבנים 15 פעמים, כשהשיג תוצאה סופית של 15–215 בתחום החובבני.
קריירה מקצועית > ראשית דרכו

ב-9 ביוני 2016, כשהיה בגיל 17, החלה הקריירה המקצועית של גרסיה. בקרב המקצועני הראשון שלו הוא התחרה נגד אדגר מזה בעיר טיחואנה, וניצח בנוקאאוט טכני (TKO). מספר חודשים בלבד לאחר מכן, בנובמבר 2016, גרסיה חתם בחברת האגרוף המקצועית Golden Boy Promotions (אנ'). אוסקר דה לה הויה (אנ'), מתאגרף מקסיקני לשעבר העומד בראש חברת האגרוף, הודיע כי גרסיה יתחרה לראשונה ב-17 בדצמבר 2016, באירוע המרכזי למשקל קל-כבד של קרב הופקינס-סמית' באולם הספורט "הפורום" בלוס אנג'לס. גרסיה ניצח בקרב בסיבוב השני, בנוקאאוט.
בין אוקטובר 2018 לפברואר 2022 התאמן גרסיה עם אדי ריינסו, אשר עובד גם עם המתאגרפים קנלו אלוורז ואוסקר ואלדז בסן דייגו, קליפורניה.
בספטמבר 2019 האריך גרסיה את התקשרותו עם Golden Boy Promotions, וחתם בה על חוזה חדש לחמש שנים.
קריירה מקצועית > הצלחה מקומית > גרסיה נגד דונו

חברת Golden Boy הודיעה כי התחרות הבאה של גרסיה תהיה באחד האירועים העיקריים של קרב קאנלו אלוורז נגד סרגיי קובליוב (Canelo Álvarez vs. Sergey Kovalev) באולם הספורט גארדן ארנה שב-MGM Grand. ב-18 בספטמבר 2019 נודע כי רומרו דונו יהיה המתמודד הבא נגד גרסיה. גרסיה הביס את דונו בנוקאאוט בסיבוב הראשון, וזכה בתואר הכסף של WBC בקטגוריית המשקל הקל.
קריירה מקצועית > הצלחה מקומית > גרסיה נגד פונסקה

ב-2 בינואר 2020 הודיעה Golden Boy כי גרסיה יתמודד מול פרנסיסקו פונסקה (אנ') בקרב שייערך ב-14 בפברואר באולם הספורט "הונדה סנטר" באנהיים. בקרב, גרסיה הנחית שבעה אגרופים ואז הנחית לעברו מכת מגל (Hook) זריזה ביד שמאל, וניצח בנוקאאוט בסיבוב הראשון.
קריירה מקצועית > הצלחה מקומית > גרסיה נגד קמפבל

ב-8 באוקטובר 2020 נודע כי גרסיה יתמודד מול זוכה מדליית הזהב האולימפי לוק קמפבל (אנ') על התואר הזמני של אלוף העולם במשקל קל מטעם ה-WBC, בקרב שייערך באתר הנופש והקזינו פנטזי ספרינגס הממוקם באינדיו, קליפורניה. במקור הקרב תוכנן להיערך ב-5 בדצמבר 2020, אך הוא נדחה ל-2 בינואר 2021 בשל הידבקותו של קמפבל במחלת הקורונה. גם מיקום הקרב הוחלף והוא נערך לבסוף באולם הספורט אמריקן איירליינס סנטר שבדאלאס, טקסס. בסיבוב השני בקרב נגד קמפבל, גרסיה הופל לראשונה בקריירה המקצועית שלו. עם זאת, הוא עמד בנפילה לאחר שהתרומם ממקומו זמן קצר לאחר פגיעתו ביריעה. בהמשך הקרב, בסיבוב השביעי, גרסיה הכה את קמפבל על ידי זריקת גוף, שחתמה את הקרב לטובתו. על פי הנתונים הסטטיסטיים של הקרב, גרסיה גבר על קמפבל מבחינת מספר החבטות (94 לעומת 74; הפרש של 32 אחוז), מבחינת חבטות הכוח (77 לעומת 51; הפרש של 44 אחוז), כאשר לעומת זאת קמפבל גבר על גרסיה במכות ישרות (Jab) (23 לעומת 17; הפרש של 15 אחוז). בהמשך נודע כי היה זה הקרב האחרון קמפבל לפני פרישתו.
המקום שונה גם למרכז אמריקן איירליינס בדאלאס, טקסס. בסיבוב השני של הקרב שלו עם קמפבל, גרסיה הופל בפעם הראשונה בקריירה המקצועית שלו. הוא שרד את ההפלה, כשהוא קם זמן קצר לאחר שפגע בבד. בהמשך הקרב, בסיבוב 7, גרסיה הכה את לוק קמפבל עם זריקת גוף מסיימת קרב. הנתונים הסטטיסטיים של CompuBox מראים שגרסיה גברה על קמפבל ב-94 עד 74 (32 אחוז) בסה"כ באגרופים, ו-77 עד 51 (44 אחוז) במכות כוח, כאשר קמפבל גברה על גרסיה בנגיחה של 23 עד 17 (15 אחוז). הקרב היה בסופו של דבר הקרב האחרון של קמפבל לפני פרישתו.
קריירה מקצועית > הצלחה מקומית > נגד פורטונה ודיאז (בוטלו)

ב-13 באפריל 2021 דווח באתר DAZN כי גרסיה יתמודד על השמירה על תוארו הזמני כאלוף ה-WBC במשקל קל, בו זכה באחרונה, בקרב נגד אלוף ה-WBA לשעבר במשקל קל נמוך, חוויאר פורטונה (אנ'). הקרב נקבע ל-9 ביולי במיקום שייקבע בהמשך, כאשר המנצח מבין השניים אמור להיות למתמודד על התואר הקבוע מול אלוף ה-WBC במשקל קל דאז, דווין הייני (אנ'). עם זאת, ב-24 באפריל הודיע גרסיה כי הוא פורש מהקרב, כדי "לנהל את בריאותו ורווחתו", כלשונו. אלוף IBF במשקל קל נמוך לשעבר, ג'וזף דיאז (אנ'), הסכים לעלות לקטגוריית המשקל הקל כדי למלא את מקומו של גרסיה, ולהתמודד נגד פורטונה בקרב ב-9 ביולי. לאחר מכן נשלל מגרסיה תוארו הזמני מטעם ה-WBC, והוא נותר תלוי עבור דיאז ופורטונה במקום זאת.
ב-8 באוקטובר 2021, לאחר ניצחונו של דיאז על פורטונה בקרב ביולי, נודע כי גרסיה עתיד להתמודד מול דיאז בקרב שייערך בלוס אנג'לס ב-27 בנובמבר, על תוארו הזמני במשקל קל מטעם ה-WBC, בו החזיק גרסיה לאחר שניצח את לוק קמפבל ושנשלל ממנו מוקדם יותר באותה שנה. ב-15 באוקטובר 2021, הכתב מייק קופינגר מרשת ESPN חשף כי גרסיה סבל מפציעה בידו וכי בעקבות כך הקרב נגד דיאז יידחה.
קריירה מקצועית > הצלחה מקומית > גרסיה נגד טאגו

ב-4 בפברואר 2022 נודע כי גרסיה יחזור לזירה לאחר תקופה ארוכה של חוסר פעילות, בקרב מול אלוף IBO לשעבר במשקל קל, עמנואל טאגו (אנ'), שייערך ב-9 באפריל. גרסיה גבר על טאגו בקלות והצליח להפיל אותו בסיבוב השני, הפלה שלאחריה זכה פה אחד עם התוצאות 119-108, 119-108 ו-118-109.
קריירה מקצועית > הצלחה מקומית > גרסיה נגד פורטונה

ב-16 ביולי 2022 התמודד גרסיה נגד חוויאר פורטונה בקרב משקל מעורב קל שנערך בקריפטו. קום ארנה שבלוס אנג'לס, קליפורניה. גרסיה שלט לאורך הקרב והשיג שלוש הפלות בסיבוב השני, כאשר לבסוף הביס את פורטונה לאחר שישה סיבובים בנוקאאוט טכני.
קריירה מקצועית > הצלחה מקומית > גרסיה נגד דייוויס

ב-24 בפברואר 2023 נודע כי גרסיה יתמודד מול גרבונטה דייוויס בקרב שייערך ב-22 באפריל בלאס וגאס, נבאדה, במסגרת תחרות עד 61 ק"ג (136 ליברות). אותה תחרות הייתה אירוע PPV משותף לשתי רשתות השידור שואוטיים ו-DAZN (אנ'). דייוויס מוטט את גרסיה בסיבוב השני, ולאחר מכן גם בסיבוב השביעי על ידי זריקת גוף. גרסיה לא הצליח להתרומם ממקומו בתוך עשר השניות לספירת השופט, מה שהעניק לדייוויס את ניצחונו בנוקאאוט. בעקבות הקרב, גרסיה ספק ביקורת מדמויות שונות בעולם האגרוף על כך שלא התרומם בסיבוב השביעי. בהופעתו בתוכנית "Max on Boxing", המתאגרף טימותי ברדלי (אנ') טען כי גרסיה "פרש", ואמר "תקשיב לי. אם אתה יכול לקום ב-11 [שניות], למה אתה לא יכול לקום ב-9? אם אתה יכול להביט למעלה, אתה יכול לקום [...] והוא בחר שלא". הסוכן אדי הרן (אנ') ציין, "אי אפשר לומר שהוא לא פרש. אבל אני לא מאשים אותו על שעשה כך, כמו שרוב האנשים במצב הזה היו עושים כך. אבל לפרוש זה להחליט שלא להמשיך, והוא החליט שלא להמשיך". היה זה הפסדו הראשון של גרסיה כמתאגרף מקצועני.